Trening

Trening er å utføre øvelser eller bevegelser, vanligvis systematisk, for å utvikle, forbedre eller opprettholde fysiske ferdigheter, evner eller egenskaper. Dette gjøres blant annet gjennom planlagte, gjentatte repetisjoner, eller med en mer allsidig tilnærming der en ferdighet eller evne krever øvelse av andre grunnleggende ferdigheter eller evner for å oppnå ønsket utvikling. 

I daglig tale brukes begrepet trening for fysisk trening rettet mot å utbedre eller vedlikeholde en utøvers prestasjonsevne. For personer med nedsatt funksjonsevne, enten fra fødsel eller pådratt etter ulykker eller sykdom, vil trening også være gunstig for å kunne mestre grunnleggende hverdagslige utfordringer. Innen fag- og yrkesopplæring er trening i å bruke maskiner, kjøretøy og redskaper en viktig del av opplæringen. For utrykningspersonell innen politi, ambulanse og brannvesen er trening på utrykninger, rutiner og tenkte kriser en viktig del av opplæring og beredskap. Slik trening omtales gjerne som beredskapsøvelser.

Innen skole og utdanning trenes det på grunnleggende ferdigheter som lesing, skriving og regning, og videre mer fagspesifikke studier med påfølgende trening.

 Fysisk trening 
Fysisk trening kan defineres som systematisk påvirkning av organismen (kroppen) over tid, med sikte på endring av fysiologiske (fysiske), psykiske og sosiale egenskaper som ligger til grunn for prestasjonsevnen.Gjerset m.fl. Treningslære, 2006, Gyldendal Norsk Forlag, Oslo

Fysisk aktivitet vil i kontrast kunne defineres som en systematisk kroppslig bevegelse som gjør at man blant annet får økt blodomstrømning i kroppen, og begynner å puste fortere grunnet et større behov for oksygen. Denne form for aktivitet kan bidra til endring av kroppens fysiske, psykiske og sosiale egenskaper, men det er ikke nødvendigvis motivasjonen for eller hensikten med aktiviteten.   

 Treningsformer 
Styrketrening: Maksimal styrketrening (1RM-trening), trening for maksimal muskelvekst (kroppsbygging), utholdende styrketrening (trening av muskulær utholdenhet).

Utholdenhetstrening: Aerob intervalltrening, langkjøring, anaerob tempointervalltrening)

Spensttrening: Vertikal spensttrening og horisontal spensttrening

 Mosjon 
Mosjon, fra latin movere, som betyr «å sette i bevegelse». Begrepet beskriver aktivitet og kroppsbevegelser som skal styrke ens helsetilstand. Mosjon brukes synonymt med ordet trim. «Å mosjonere», eller «å trimme», kan være rettet mot de fleste idretter, men vil vanligvis ikke være like systematisk som målrettet trening. Formålet med mosjon vil normalt være rekreasjon og helse, heller enn rettet mot konkurranser og prestasjoner.

 Søvn 
Trening har innflytelse på vår fysiske helse og flere studier har vist at trening kan forbedre søvnkvaliteten vår. Flere studier som er gjennomført viser at trening påvirker søvn positivt. Det har vist seg at grunnen til dette er at trening tømmer kroppen for energi, bryter ned muskelvev og øker kroppens temperatur. Alle disse følgene fører til at kroppen er bedre rustet til søvn. 

En gjennomgang fra 2012 viste at fysisk trening i opptil fire måneder kan øke søvnkvaliteten hos voksne over 40 år.  Exercise training improves sleep quality in middle-aged and older adults with sleep problems: a systematic review Selv om mange studier viser at trening kan ha mye positivt å si for søvnkvaliteten viser noen studier også at virkningen av treningen ikke kommer med det samme. Man må nemlig trene regelmessig og i lengre perioder før man merker at søvnen blir bedre. Noe som også er viktig er tiden man trener på, trener man sent vil dette ha en negativ effekt på søvnen og man bør derfor trene i god tid før man legger seg. 

Om ikke treningen i seg selv har en direkte effekt på søvnen, kan vekttap og andre konsekvenser av søvnen ha en effekt.En systematisk metaanalyse fra 2018 antydet at trening kan forbedre søvnkvaliteten blant dem som led av søvnløshet. Exercise can improve sleep quality: a systematic review and meta-analysisEn større amerikansk undersøkelse fra 2013 fant også at det var sammenheng mellom trening og søvn. Deltakerne var mellom 23 og 60 år, og resultatene viste at de som trente hadde best søvnkvalitet. 
Natinal Sleep Foundation, 2013 Sleep in America Poll: Exercise and Sleep , Summary of Finding, 2013Forskning viser at trening gir bedre søvn

Se også
 Stølhet
 Slanking
 Deloading

Referanser

 Eksterne lenker 

 «Treningsråd og -programmer fra CERG», av Norges teknisk-naturvitenskapelige universitet (NTNU)

Kategori:Treningsteori